ประกาศกรมสรรพสามิตประกาศกรมสรรพสามิตเรื่องกำหนดส่วนผสมของเครื่องดื่มน้ำผลไม้และน้ำพืชผัก ที่ผู้ประกอบอุตสาหกรรมมีสิทธิได้รับการลดอัตราหรือยกเว้นภาษีสรรพสามิต(ฉบับที่๒)------------------ อาศัยอำนาจตามความในประกาศกระทรวงการคลัง เรื่อง ลดอัตราและยกเว้นภาษีสรรพสามิต (ฉบับที่ ๒๗) ลงวันที่๓๐ ธันวาคม ๒๕๓๔ ซึ่งแก้ไขเพิ่มเติมโดยประกาศกระทรวงการคลังเรื่อง ลดอัตราและยกเว้นภาษีสรรพสามิต (ฉบับที่ ๒๙) ลงวันที่ ๒๗ กรกฎาคม๒๕๓๕อธิบดีกรมสรรพสามิตกำหนดส่วนผสมของเครื่องดื่มน้ำผลไม้และน้ำพืชผัก ซึ่งทำจากผลไม้ พืชหรือผักที่ปลูกในประเทศที่ผู้ประกอบอุตสาหกรรมมีสิทธิได้รับการลดอัตราหรือยกเว้นภาษีสรรพสามิตตามบัญชีท้ายประกาศกระทรวงการคลังดังกล่าว ในพิกัดอัตราภาษีสรรพสามิต ประเภท ๐๒.๐๓ ไว้ดังต่อไปนี้ ข้อ ๑ให้ยกเลิกความในบัญชีหมายเลข ๑ และบัญชีหมายเลข ๒ ในข้อ ๑ และข้อ ๒ ของประกาศกรมสรรพสามิต เรื่อง กำหนดส่วนผสมของเครื่องดื่มน้ำผลไม้และน้ำพืชผัก ที่ผู้ประกอบอุตสาหกรรมมีสิทธิได้รับการลดอัตราหรือยกเว้นภาษีสรรพสามิต ฉบับลงวันที่ ๑ มกราคม๒๕๓๕และใช้ความตามบัญชีหมายเลข ๑ และบัญชีหมายเลข ๒ แนบท้ายประกาศนี้แทน ข้อ ๒ให้ยกเลิกความในข้อ ๓ แห่งประกาศกรมสรรพสามิต เรื่อง กำหนดส่วนผสมของเครื่องดื่มน้ำผลไม้และน้ำพืชผักที่ผู้ประกอบอุตสาหกรรมมีสิทธิได้รับการลดอัตราหรือยกเว้นภาษีสรรพสามิต ฉบับลงวันที่ ๑มกราคม ๒๕๓๕ และใช้ความต่อไปนี้แทน "ข้อ ๓ผู้ประกอบอุตสาหกรรมใดประสงค์จะขอรับการลดอัตราหรือยกเว้นภาษีสรรพสามิตสำหรับเครื่องดื่มตามประเภทเครื่องดื่มที่ระบุไว้ตามบัญชีท้ายประกาศนี้ ให้ส่งตัวอย่างเครื่องดื่มที่บรรจุภาชนะลักษณะพร้อมจำหน่ายปริมาณรวมไม่ต่ำกว่า๓ ลิตร ให้กรมสรรพสามิตตรวจสอบวิเคราะห์ก่อนโดยให้แจ้งชื่อเครื่องดื่มรายการวัตถุดิบที่ใช้ในการผลิต และส่วนผสมของเครื่องดื่มคิดเป็นร้อยละของน้ำหนักสุทธิของเครื่องดื่มซึ่งพิมพ์ข้อความดังต่อไปนี้ติดไว้ที่ภาชนะบรรจุเครื่องดื่มหรือฉลากปิดภาชนะบรรจุเครื่องดื่มด้วย (๑) ชื่อผู้ประกอบอุตสาหกรรม (๒) สถานที่ตั้งโรงอุตสาหกรรม (๓) ชื่อหรือตราของเครื่องดื่ม (๔) ส่วนผสมหลักของเครื่องดื่ม (๕) ปริมาณสุทธิ เมื่อกรมสรรพสามิตอนุมัติให้ลดอัตราหรือยกเว้นภาษีแล้วให้ถือว่าการลดอัตราหรือยกเว้นภาษีสรรพสามิตมีผลตั้งแต่วันที่กรมสรรพสามิตมีคำสั่งอนุมัติเป็นต้นไป" ข้อ ๓ให้ยกเลิกความในข้อ ๕ แห่งประกาศกรมสรรพสามิต เรื่อง กำหนดส่วนผสมของเครื่องดื่มน้ำผลไม้และน้ำพืชผักที่ผู้ประกอบอุตสาหกรรมมีสิทธิได้รับการลดอัตราหรือยกเว้นภาษีสรรพสามิต ฉบับลงวันที่ ๑มกราคม ๒๕๓๕และให้ใช้ความต่อไปนี้แทน "ข้อ ๕ผู้ประกอบอุตสาหกรรมเครื่องดื่มรายใดได้รับการลดอัตราภาษีหรือยกเว้นภาษีตามประกาศกระทรวงการคลังอยู่ก่อนวันที่ประกาศนี้ใช้บังคับให้ถือว่าได้รับอนุมัติให้เสียภาษีในอัตราลดหรือยกเว้นภาษีตามประกาศกระทรวงการคลัง(ฉบับที่ ๒๗) ลงวันที่ ๓๐ ธันวาคม๒๕๓๔ซึ่งแก้ไขเพิ่มเติมโดยประกาศกระทรวงการคลัง เรื่อง ลดอัตราและยกเว้นภาษีสรรพสามิต (ฉบับที่ ๒๙) ลงวันที่๒๗ กรกฎาคม พ.ศ. ๒๕๓๕ ด้วย แต่ทั้งนี้ผู้ประกอบอุตสาหกรรมต้องพิมพ์ข้อความตามที่ระบุในข้อ ๓บนภาชนะบรรจุเครื่องดื่มหรือฉลากปิดภาชนะบรรจุเครื่องดื่มและจัดส่งตัวอย่างภาชนะบรรจุเครื่องดื่มหรือฉลากปิดภาชนะซึ่งพิมพ์ข้อความดังกล่าวแล้วให้กรมสรรพสามิตภายใน ๓๐ วันนับแต่วันออกประกาศนี้ เว้นแต่ เครื่องดื่มประเภทที่อัตราส่วนของส่วนผสมของน้ำผลไม้และพืชผักในบัญชีแนบท้ายประกาศนี้ได้เปลี่ยนแปลงไปในลักษณะที่สูงกว่าเดิมผู้ประกอบอุตสาหกรรมต้องขอรับการลดอัตราหรือยกเว้นภาษีสรรพสามิตใหม่" ข้อ ๔ประกาศนี้ให้ใช้บังคับตั้งแต่วันประกาศเป็นต้นไป ประกาศณ วันที่ ๓๐ กันยายน ๒๕๓๖ สมใจนึก เองตระกูล อธิบดีกรมสรรพสามิต[ดูข้อมูลจากภาพกฎหมาย][รก.๒๕๓๖/๑๘๖/๗พ/๑๒ พฤศจิกายน ๒๕๓๖] ธิดาวรรณ/ แก้ไข ๒๐ ก.ย. ๒๕๔๕ B+A(C)